**מועדון הכדורגל האל סיטי** (באנגלית: **Hull City Association Football Club**) הוא מועדון כדורגל אנגלי, המשחק בצ'מפיונשיפ. קבוצת הכדורגל, המייצגת את העיר קינגסטון על ההאל, משחקת באצטדיון קינגסטון קומיוניקיישנס אשר מונה 25,400 מושבים. מדי הקבוצה כוללים חולצת פסים כתומה-שחורה, מכנס שחור וגרביים כתומים, ומכאן כינויים: ה"נמרים" (The Tigers).

בעונת 2007/2008 רשם המועדון היסטוריה והעפיל לראשונה בתולדותיו לליגת הכדורגל הבכירה באנגליה. עד אז הייתה העיר הגדולה באירופה שמעולם לא הייתה לה נציגה בליגת הכדורגל הלאומית הבכירה. למיקום השיא שלה עד אז - שלישי בליגת המשנה - הגיעה האל סיטי בשנת 1910, ואך החמיצה את העלייה לליגה האנגלית הראשונה. מאז ועד לעלייתה לפרמייר ליג בשנת 2008 לא הצליחה האל לשחזר את ההישג ולסיים כה גבוה בטבלה, ואת רוב תולדותיה העבירה בליגות השלישית והרביעית. התארים היחידים שלה כוללים שלוש זכיות באליפות הליגה האנגלית השלישית, בעונות 1932/1933, 1947/1948 ו-1965/1966. ההישג המשמעותי ביותר שלה בגביע ה-FA היה העפלה לשלב הגמר בשנת 2014.

השנים האחרונות
--------------

האל ירדה מליגת המשנה האנגלית בעונת 1990/1991, וחמש שנים אחר כך ירדה גם מהליגה האנגלית השלישית. בשמונה העונות הבאות התמודד המועדון עם קבוצות הליגה האנגלית הרביעית, תוך שהוא חווה משברים כלכליים חמורים; לזמן מה אף נאסר עליהם לשחק באצטדיונם דאז, בות'פרי פארק, כיוון שלא עמדו בתשלום השכירות. המועדון היה כבר על סף פשיטת רגל כאשר נרכשו לבסוף על ידי אדם פירסון, לשעבר בכיר בלידס יונייטד.

באמצע עונת 2002/2003 עברה הקבוצה לשחק באצטדיון קינגסטון קומיוניקיישנס, מגרש משוכלל ומטופח אשר נבנה בעלות של 43 מיליון ליש"ט, רובו ככולו במימון עיריית האל. כמה שבועות קודם לכן מונה מאמן חדש לקבוצה, פיטר טיילור (אשר שימש גם כמאמן הנבחרת האולימפית של אנגליה בכדורגל), שבעונות קודמות העלה את ג'ילינגהאם (1999/2000) ואת ברייטון אנד הוב אלביון (2001/2002) לליגה גבוהה יותר. בתום עונה השלמה הראשונה שלו כמאמן, עונת 2003/2004, סיימה האל סיטי במקום השני בליגה הרביעית והעפילה לליגה השלישית. בעונת 2004/2005 סיימה שנייה גם בליגה השלישית והעפילה לראשונה מזה 15 שנה לליגת המשנה האנגלית.

סמל הקבוצה בשנים 1998–2014
בשנת 2008 סיימה הקבוצה במקום השלישי בליגת המשנה, והעפילה למשחקי הפלייאוף לקביעת העולה השלישית לפרמייר ליג. בחצי הגמר עברה האל סיטי את ווטפורד ובגמר היא פגשה את בריסטול סיטי, עליה גברה 0–1 ועלתה בפעם הראשונה בתולדותיה לפרמייר ליג.
את עונת 2008/2009, למרות התחזיות הקודרות שקבעו שהיא תרד בחזרה לליגת המשנה, פתחה האל בצורה מצוינת ומצאה את עצמה בתחילת העונה בצמרת הטבלה. ההמשך היה חלש מאוד, ב-2009 ניצחה הקבוצה בשני משחקים בלבד, והקבוצה התדרדרה לתחתית הטבלה. הקבוצה הצליחה לבסוף להינצל מירידה ולהישאר בפרימייר ליג בזכות נקודת ליגה אחת יותר שצברה הקבוצה על פני ניוקאסל.

בסוף עונת 2009/2010 ירדה האל לליגת המשנה. כעבור שלוש עונות העפילה האל בחזרה לפרמייר ליג. בעונת 2013/2014 העפילה האל לראשונה בתולדותיה לגמר הגביע האנגלי אך הפסידה לארסנל 2–3 לאחר הארכה. בסיום עונת 2014/2015 ירדה שוב לליגת המשנה.

בחלוף שנה נוספת שבה האל סיטי לפרמייר ליג אחרי שסיימה במקום הרביעי וגברה בחצי גמר הפלייאוף על דרבי קאונטי. בגמר הפלייאוף על העלייה לפרמייר ליג ניצחה האל סיטי את שפילד ונסדיי בתוצאה 0–1.
שנה מאוחר יותר נשרה חזרה האל לצ'מפיונשיפ לאחר שסיימה במקום ה-18. בסיום עונת 2019/2020, סיימה הקבוצה במקום האחרון בצ'מפיונשיפ, ונשרה לפוטבול ליג הראשונה. עונה לאחר מכן שבה בחזרה לצ'מפיונשיפ.

בינואר 2022 תאגיד שבראשות אג'ון איליג'אלי רכש את המועדון והוא מונה יושב ראש.

סגל שחקנים
----------

נכון ל-11 בספטמבר 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | אנגליהאנגליה | שוער | מאט אינגרם  |
| 2 | אנגליהאנגליה | בלם | לוי קויל  (קפטן) |
| 3 | אוסטרליהאוסטרליה | בלם | קאלום אלדר  |
| 4 | אנגליהאנגליה | בלם | ג'ייקוב גריבס  |
| 5 | אנגליהאנגליה | קשר | אלפי ג'ונס  |
| 6 | פורטוגלפורטוגל | בלם | טוביאש פיגירדו  |
| 7 | טורקיהטורקיה | קשר | אוזאן טופאן  |
| 8 | סקוטלנדסקוטלנד | קשר | גרג דוכרטי  |
| 9 | איראןאיראן | חלוץ | אללהייאר סייאדמנש  |
| 10 | הולנדהולנד | קשר | סאלח מהנד  (בהשאלה מארסנל) |
| 11 | טורקיהטורקיה | חלוץ | דוגוקאן סיניק  |
| 12 | אנגליהאנגליה | בלם | ג'וש עמנואל  |
| 13 | אנגליהאנגליה | שוער | ניית'ן בקסטר  (בהשאלה מצ'לסי) |
| 14 | אנגליהאנגליה | קשר | אנדי קנון  |
| 15 | אנגליהאנגליה | קשר | ראיין וודס  |
| 16 | אנגליהאנגליה | קשר | ריאן לונגמן  |
| 17 | אירלנדאירלנד | מגן | שון מקלופלין  |

 |  | 

| מס' |  | עמדה | שם |
| --- | --- | --- | --- |
| 19 | קולומביהקולומביה | חלוץ | אוסקר אסטופיניאן  |
| 20 | יווןיוון | קשר | דימיטריס פלקס  (בהשאלה מפנרבחצ'ה) |
| 21 | אנגליהאנגליה | מגן | ברנדון פלמינג  |
| 22 | אנגליהאנגליה | חלוץ | טיילר סמית'  |
| 23 | אנגליהאנגליה | קשר | רנדל וויליאמס  |
| 24 | חוף השנהבחוף השנהב | קשר | ז'אן-מיקאל סרי  |
| 25 | סקוטלנדסקוטלנד | חלוץ | ג'יימס סקוט  |
| 27 | אנגליהאנגליה | קשר | רייגן סלייטר  |
| 28 | ויילסויילס | קשר | קאלום ג'ונס  |
| 29 | אנגליהאנגליה | מגן | מאטי ג׳ייקוב  |
| 30 | גאנהגאנה | חלוץ | בנג'מין טטה  |
| 32 | צרפתצרפת | שוער | טימותי לו-טוטל  |
| 33 | אירלנדאירלנד | מגן | סיירוס כריסטי  |
| 49 | ארצות הבריתארצות הברית | קשר | ווהן קוביל  |
|  | אנגליהאנגליה | קשר | גזבייה סימונס  (בהשאלה מצ'לסי) |
|  | מאלימאלי | קשר | אדאמה נוס טראורה  |
|  | אנגליהאנגליה | קשר | הארווי ואלי  (בהשאלה מצ'לסי) |

 |

קישורים חיצוניים
----------------

ויקישיתוף מדיה וקבצים בנושא **האל סיטי** בוויקישיתוף
* אתר האינטרנט הרשמי של האל סיטי
* האל סיטי, ברשת החברתית פייסבוק

* האל סיטי, ברשת החברתית אקס (טוויטר)

* האל סיטי, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

הערות שוליים
------------

1. ↑  Club Statement, www.hullcitytigers.com (באנגלית בריטית)

| פוטבול ליג צ'מפיונשיפ, עונת 2023/2024 |
| --- |
| 

|  |
| --- |
| בלקברן רוברס • לידס יונייטד • בריסטול סיטי • ברמינגהאם סיטי • לסטר סיטי • האדרספילד טאון • האל סיטי • ווטפורד • איפסוויץ' טאון • שפילד ונסדיי • מידלסברו • מילוול • נוריץ' סיטי • סוונסי סיטי • סטוק סיטי • סנדרלנד • פרסטון נורת' אנד • קארדיף סיטי • קובנטרי סיטי • קווינס פארק ריינג'רס • פלימות' ארגייל • רות'רהאם יונייטד • שפילד יונייטד • סאות'המפטון |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr2005025220
* VIAF: 131825126
* WorldCat: lccn-nr2005025220

 |